《大水后作》
宋代·释文珦

田家望西成，弥月雨霖霔。
流潦迷川泽，秔稻尽漂淤。
牛犬奔崇迷，鸡亦栖高树。
室庐毕沈没，野老无归处。
大家还急租，官中未蠲赋。
妻子多转徙，天高不可籲。
但愿吾皇知，圣恩加咻噢。
下诏发仓廪，赈卹散红腐。
不唯赤子孙知，亦使根本固。
八表皆归仁，万岁永终誉。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。